Maiskii (Kabardinii da Balkarii)

Maiskii (, , , ) om Venäman lidn da lidnankund Kabardinijan da Balkarijan Tazovaldkundan päivnouzmas. Se om Maiskijan rajonan administrativižeks keskuseks da palaks.

 Istorii 
Eländpunktan aluz om pandud vl 1824 kuti varmitez, vspäi 1829 — Prišibskai-stanic (). Vl 1925 ühtištadihe sidä lähiženke Kotlärevskii-raudtežilonke da udesnimitihe nügüdläižikš. Vl 1965 žilo sai lidnan statusad.

Maiskii-lidn šingotase röntgenladimiden «Sevkavrentgen-D»-tegimelRöntgenladimiden «Sevkavrentgen-D»-tegimen sait (skrz.ru). , raudbetontegimel, likörvodkantegimel i oludtegimel. Ende elektronižen mašinansauvomižen tegim i kalankazvatusen tegim radoiba mugažo.

 Geografijan andmused 
Lidn sijadase rajonan keskuzpalas, Čerek- da Terek-jogiden keskes, kus ned jokstas kaikiš lähemba toine toiženke edel ühthejoksmust, 217 m ü.m.t. keskmäižel korktusel.

Matkad Nal'čikhasai om nell'kümne viž kilometrad suvipäivlaskmha. Lähembaižed lidnad oma Prohladnii 15 km pohjoižhe, Terek kaks'kümne viž kilometrad suvhe i Nartkal 25 km suvipäivlaskmha. Kotlärevskai-raudtestancii radab «Murtazovo — Prohladnai»-keskustal vspäi 1875, sišpäi raudtesarak 40 km pitte lähteb Nal'čikannoks.

 Tobmuz 
Kaik nell' žilod da Baksan-tesar mülüdas lidnankundha Maiskijan ližaks. Lidnankundan pind — 138,3 km².

Lidnankundan tobmuden pämez' om sen nevondkundan ezimez'. Sijaližen ičeohjandusen nevondkundan ezimez' om Tat'jana Guseva vn 2021 redukuspäi. Edeline lidnan nevondkundan ezimez' om Vasilii Čepurnoi (reduku 2016 — reduku 2021). Sijaližen administracijan pämez' om Gennadii Milokost vn 2019 sulakuspäi. Edeližed lidnan Sijaližen administracijan pämehed oma Vladimir Protasov (reduku 2017 — sulaku 2019), Sergei Vasil'čenko (keväz'ku 2016 — eloku 2017).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 26 755 ristitud, lidnankundan — 27 416 ristitud, rajonan seičeme kümnendest, vn 2021 lidnan — 26 632 ristitud. Vl 2017 kaik 27 055 ristitud elihe lidnas i 27 738 ristitud kaikes lidnankundas. Kaikiš suremb lidnan ristitišt om 26..27 tuhad eläjid vspäi 2002 (27 301 rist. vl 2009).

Rahvahad (enamba 0,7 % vl 2010, ozutadud rahvahudenke): venälaižed — 70,0 %, turkad — 11,4 %, kabardalaižed — 5,6 %, korejalaižed — 3,3 %, čiganalaižed — 2,9 %, ukrainalaižed — 1,2 %, osetinalaižed — 0,9 %, balkarijalaižed — 0,7 %, toižed rahvahad — 4,0 %.

Ortodoksižen hristanuskondan ph. Mikoi-arhangelan jumalanpert'Maiskii-lidnan pühäpertid sobory.ru-saital.  om avaitud lidnas, letihe pühäpertid vll 1907−1909. Islaman uz' pühäpert' om avaitud vl 2018.

 Openduz 
Lapsiden opendusen aluzkundad oma ühesa nimitadud augotižškolad-päivkodid, progimnazii nomer 13, aluzškol nomer 10, viž keskškolad (nomer 2..5, 14), gimnazii nomer 1, lapsiden sädamižen keskuz, čomamahtoiden škol Z. N. Konteran nimed, lapsiden da norišton sportškol.

Kabardinijan da Balkarijan agrotegimištol'žen kolledžan (Vanh Čerek-žilo) Maiskijan filialKabardinijan da Balkarijan agrotegimištol'ne kolledž, Maiskijan filialan sait (mr-kbapk.ucoz.ru).  andab professionališt opendust lidnas.

 Galerei 

 Homaičendad 

 Irdkosketused 
 Lidnankundan oficialižed lehtpoled Maiskijan rajonan tobmuden mayskiy.kbr.ru-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Kabardinijan da Balkarijan Tazovaldkundan lidnad
*